[image: Fakulteta za design]	[image: D:\doc\petrab\doc\Stari Dokumenti\MANUELA\2013\13-3 VSD\TUTORSTVO\tutor je tvoj prijatelj.jpg]				         

RAZPIS ZA TUTORJE ŠTUDENTE 
2026/2027

Na podlagi Pravilnika o tutorskem sistemu razpisujemo mesta za:
	
1. TUTORJE ZA ŠTUDENTE in ŠTUDENTE S POSEBNIM STATUSOM
- smer NOTRANJA OPREMA
- smer TEKSTILIJE IN OBLAČILA
- smer VIZUALNE KOMUNIKACIJE
- smer DIZAJN MANAGEMENT

2. TUTORJE ZA TUJE ŠTUDENTE 
- smer NOTRANJA OPREMA
- smer TEKSTILIJE IN OBLAČILA
- smer VIZUALNE KOMUNIKACIJE
- smer DIZAJN MANAGEMENT

Cilj tutorstva je nuditi študentom ustrezno podporo pri študiju, tako v obliki pomoči pri osvajanju študijske snovi kot tudi pri ostalih težavah, ki se lahko pojavijo v času študija. Oblike študentskega tutorstva na Fakulteti za dizajn:
· TUTORSTVO ZA ŠTUDENTE
Pri študentskem tutorstvu praviloma sodelujejo študentje višjih letnikov. Študentje tutorji svojim kolegom nudijo splošne informacije o študiju ter pomagajo pri študijskih vprašanjih in težavah. Njegova glavna naloga je, da svojim tutorandom olajša prehod iz srednje šole na fakulteto. Študent se na študenta tutorja lahko obrne:
· če potrebuje pomoč pri določenem predmetu,
· glede izpitnega reda, pravilnikov na fakulteti,
· če potrebuje hiter nasvet o težavah povezanih s fakulteto,
· če ga zanimajo osnovne stvari glede organizacije študijskega življenja – obštudijske dejavnosti, boni, avtobus, itd.
Velikokrat imajo študentje zelo specifične težave, za katere tutor ni pristojen za reševanje. V takšnih primerih je njegova naloga, da študente napoti oz. usmeri na ustrezne naslove (tajništvo, referat, mednarodna pisarna, idr.). 
· TUTORSTVO ZA ŠTUDENTE S POSEBNIMI POTREBAMI
Tutor študent za študente s posebnimi potrebami je prav tako lahko vsak, ki na FD študira najmanj drugo leto, zaželeno pa je, da pozna osnovno problematiko študentov s posebnimi potrebami ali da se je na tem področju pripravljen dodatno izobraziti. 
Ker študenti s posebnimi potrebami potrebujejo pomoč v času celotnega študija, v tem primeru ne gre toliko za uvajanje v način dela na fakulteti, ampak bolj za reševanje sprotnih težav in premagovanje ovir, ki se lahko nepričakovano pojavijo. 
· TUTORSTVO ZA TUJE ŠTUDENTE
Tutor študent za tuje študente je študent, ki v želji, da bi spoznal tuje študente na študijski izmenjavi na naši fakulteti, tem ob njihovem prihodu v Slovenijo pomaga:
· pri namestitvi in izpolnjevanju birokratskih obveznosti, 
· pri zadevah povezanih s študijem na naši fakulteti ter
· pri integraciji v študentsko in kulturno okolje. 
Posebej zanimiva izkušnja takšnega tutorstva je lahko za tiste študente, ki načrtujejo izmenjavo, saj lahko že prej spoznajo nekoga, ki mu bo morda kasneje pomagal, ko bo sam prišel na izmenjavo.

Tutor študent je lahko vsak redni ali izredni študent FD, ki je vpisan najmanj v drugi letnik oz. je drugič vpisan v prvi letnik. 
Tutorand je lahko vsak redni in izredni študent študijskega programa 1. stopnje na FD in vsak tuj študent, ki je začasno na študijski izmenjavi na FD oz. je vpisan v študijski program na FD. Tutorand je lahko tudi redni ali izredni študent študijskega programa 2. stopnje, če ima status študenta s posebnimi potrebami.
Kandidati za tutorje študente morajo poleg PRIJAVE, priložiti še:
· CV kandidata, 
· druge priloge, relevantne za funkcijo tutorja. 
V izbirnem postopku se upošteva, da mora tutor študent praviloma :
· poznati strukturo in delovanje tutorskega sistema in FD kot celote;
· poznati študijsko in splošno problematiko na visokošolskem zavodu.
Od kandidatov pričakujemo odgovornost do dela s svojimi tutorandi in redno dosegljivost prek e-pošte. Od tutorja se prav tako pričakuje, da vodi natančno evidenco svojega dela in da ob koncu šolskega leta odda tudi izčrpno poročilo o svojem delu. Prav tako je pomembno da se tutor udeležuje različnih dogodkov, kjer se predstavlja tutorstvo (npr. sprejem brucev ob začetku študijskega leta, informativni dnevi, ipd.).
Sicer pa bodo kandidati dobili podrobnejša navodila in se dodatno poučili o tutorstvu še na tutorskih delavnicah.
Delo tutorja se lahko prizna kot način opravljanja strokovne prakse, vendar največ do 3 ECTS (1 ECTS = 25 ur).
Mandat tutorjev študentov traja eno študijsko leto in se lahko podaljša. Mandat tutorja študenta lahko preneha na lastno željo, z izgubo statusa študenta ali z razrešitvijo.

Za tutorje bo organizirano izobraževanje, ki bo predvidoma 13. Novembra 2026, kjer se bodo seznanili s Pravilnikom o tutorskem sistemu.
Udeležba je za vse študente, ki želijo biti tutorji obvezna, tudi za tiste, ki so tutorirali že v preteklih letih.
Vsi tutorji, ki uspešno opravijo svoje delo, dobijo ob koncu leta certifikat z opisom opravljenega dela, ki je naveden tudi v prilogi k diplomski listini.


Rok za prijavo na razpis je 30. 10. 2026

Prijavnico z ostalo dokumentacijo lahko oddate:
· po elektronki pošti na naslov jan.krmelj@fd.is
· po navadni pošti na naslov Fakulteta za dizajn, Dunajska cesta 129 s pripisom »za tutorstvo«,
· osebno v Službi za mednarodno, znanstveno in raziskovalno dejavnost.
Prijava na razpis ne pomeni avtomatske izbire, o izboru boste obveščeni po elektronski pošti predvidoma do začetka novembra.
Za morebitna dodatna vprašanja se lahko obrnete na:
· Jan Krmelj (jan.krmelj@fd.is). 


Ljubljana 8. 10. 2026					Jan Krmelj
Prodekan za mednarodno dejavnost

Priloge:
- Prijavnica za tutorja študenta









FAKULTETA ZA DIZAJN
PRIJAVNICA ZA TUTORJA ŠTUDENTA
Akademsko leto 2026/2027
	Podatek
	Vnos / Izbira

	Ime in priimek:
	____________________________________________________

	Študijska smer:
	

	Vpisan/a v letnik (2026/2027):
	

	E-poštni naslov:
	

	Telefonska številka:
	

	Znanje tujih jezikov:
	


Izbira oblike tutorstva
(Prijavite se lahko na eno ali obe obliki tutorstva – ustrezno označi)
· TUTORSTVO ZA ŠTUDENTE TER ŠTUDENTE S POSEBNIMI POTREBAMI
· TUTORSTVO ZA TUJE ŠTUDENTE
Izjava in soglasje
Spodaj podpisani/a se v akademskem letu 2026/2027 prijavljam za funkcijo tutorja študenta na Fakulteti za dizajn.
Soglasje za objavo podatkov:
Soglašam, da se moji podatki (ime in priimek ter elektronski naslov) objavijo na študentskih straneh in interni oglasni deski Fakultete za dizajn za namene izvajanja tutorske dejavnosti.
Kraj, datum in podpis
V ________________________, dne ____. ____. 2026
Podpis kandidata/ke: __________________________________

